Mestská časť Bratislava – Nové Mesto

Materiál na rokovanie
Miestneho zastupiteľstva mestskej časti 
Bratislava – Nové Mesto
dňa: 12.06.2012

Návrh 
na odpredaj pozemkov registra „C“ KN parc. č. 12780/255 – ostatné plochy o výmere 160 m2, katastrálne územie Nové Mesto, ktorá vznikla odčlenením z parc. č. 12780/247 na základe overeného GP č. 28/2011 ( vypracovanom Ing. Mariánom Voštinárom AGM ) zatiaľ vedenom v celosti na LV č. 5510, parc.č.12780/248- ostatné plochy o výmere 848 m2 v k.ú. Nové Mesto pre Športový klub Tesla, a.s. so sídlom Hattalova 12/A, 831 03 Bratislava, zapísaný v Obchodnom registri Okresného súdu Bratislava I Oddiel: Sa, Vložka číslo: 4398/B

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       	       2. Dôvodovú správu
							       3. Žiadosť 
							       4. Geometrický plán č. 28/2011
                                                                                	       5. Znalecký posudok č. 73/2012
                                                                                	       6. Výpis z Obchodného registra 								           Okresného súdu Bratislava I
                                                                                                7. ÚPI MČ BNM č.684/2012 

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

					

jún 2012

Návrh uznesenia

Miestne zastupiteľstvo Mestskej časti Bratislava - Nové Mesto

schvaľuje

predaj pozemkov registra „C“ KN parcely č. 12780/255 – ostatné plochy o výmere 160 m2 a parcely č. 12780/248 – ostatné plochy o výmere 848 m2, ktorá vznikla na základe odčleňovacieho Geometrického plánu č. 28/2011 vypracovanom Ing. Mariánom Voštinárom AGM, pre Športový klub Tesla, a.s. so sídlom Hattalova 12/A, 831 03 Bratislava, zapísaný v Obchodnom registri Okresného súdu Bratislava I Oddiel: Sa, Vložka číslo: 4398/B, za cenu znaleckého posudku č. 36/2012 zo dňa 05.03.2012 vyhotoveného  Ing. Petrom Vinklerom, v súlade s ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov, ako prípad hodný osobitného zreteľa, ktorý je daný tým, že predmetné pozemky sú súčasťou športového areálu, a to za kúpnu cenu:

celkovo 149 000,00 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve a  kúpna cena bude uhradená v lehote 30 dní odo dňa podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Spoločnosť Športový klub Tesla, a.s. so sídlom Hattalova 12/A, 831 03 Bratislava (ďalej len „žiadateľ“) požiadala o odkúpenie nasledovných pozemkov parc. č. 12780/248 – ostatné plochy o výmere 848 m2 a parc. č. 12780/247 – ostatné plochy o výmere 1557 m2, vedených v k. ú. Nové Mesto na LV č. 5510. Na predmetných pozemkoch sa nachádzajú tenisové kurty vybudované a užívané žiadateľom. 

V súčasnej dobe je režim využívania predmetných pozemkov upravený Nájomnou zmluvou          č. 206/2010. Výška ročného nájmu predstavuje sumu 1,66 € / 1 m2 / rok, čo predstavuje celkovo sumu 3 992,30 € ročne. Nájom za rok 2011 bol uhradený v celej výške riadne a včas. 

Keďže parc. 12780/247 – ostatné plochy o výmere 1557 m2 sa nachádza v zábere predpokladaného predĺženia ul. Tomášikovej, bolo žiadateľovi navrhnuté kompromisné riešenie, ktoré spočíva v odčlenení časti parc. č. 12780/247. S uvedeným návrhom žiadateľ súhlasil. Na základe Geometrického plánu č. 28/2011, ktorý vypracoval Ing. Marian Voštinár AGM, bola                             z parc. č. 12780/247 odčlenená parc. č. 12780/255 o výmere 160 m2. Predmetné pozemky sú využívané k športovým aktivitám, pričom toto využitie ani v budúcnosti nebude ničím obmedzené.

Podľa znaleckého posudku č. 73/2012 zo dňa 12.04.2012 vyhotoveného Ing. Petrom Vinklerom všeobecná hodnota predmetných pozemkov predstavuje celkovo sumu 149 000,00 €, ktorá je tvorená všeobecnou hodnotou pozemku parc. č. 12780/255 v sume 23 696,00 € a všeobecnou hodnotou pozemku parc. č. 12780/248 v sume 125 588,80 €.

	V súlade s ustanovením § 9a ods. 8 písm. e) č. 138/1991 Zb. zákona o majetku obcí navrhujeme schváliť prevod pozemkov registra „C“ KN parcely č. 12780/248 – ostatné plochy o výmere 848 m2 a parcely  č. 12780/255 – ostatné plochy o výmere 160 m2, ktorá vznikla odčlenením z parc. č. 12780/247 na základe Geometrického plánu č. 28/2011,  zapísaných na LV č. 5510 v k. ú. Nové Mesto ako prípad hodný osobitného zreteľa, ktorý je daný tým, že predmetné pozemky sú súčasťou športového areálu a toto ich využitie ani v budúcnosti nebude ničím obmedzené, pre Športový klub Tesla, a.s. so sídlom Hattalova 12/A, 831 03 Bratislava, zapísaný v Obchodnom registri Okresného súdu Bratislava I Oddiel: Sa, Vložka číslo: 4398/B, za cenu znaleckého posudku č. 36/2012 zo dňa 05.03.2012 vyhotoveného Ing. Petrom Vinklerom, v súlade s ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov, a to za kúpnu cenu 149 000,00 €.